tomron87/hebrew-wikipedia-sentences-corpus huggingface dataset:
שטראובר נולד וגדל במושב יגל החל לשחק כדורגל במחלקת הנוער של הפועל תל אביב, ובתחילת שנות ה-90 שימש כשוער מחליף בקבוצה.
לאחר מכן שיחק במספר קבוצות, ואת מעמדו בליגה ביסס כשוערה של הפועל ירושלים, משם עבר למכבי תל אביב, בתור שוער המשנה של אלכסנדר אובארוב.
לאחר פרישתו של אובארוב הפך שטראובר לשוערה הראשון של מכבי תל אביב.
עם הקבוצה זכה שטראובר באליפות ליגת העל ובשלושה גביעי מדינה, ואף שיחק בשלב הבתים בליגת האלופות.
ב-14 במאי 2006, לאחר שבע שנים במכבי תל אביב, חתם שטראובר במכבי נתניה לאחר קנייתה על ידי איש העסקים דניאל יאמר.
שטראובר הוביל את נתניה בחזרה לצמרת הליגה, לצידם של דדי בן דיין ואיתי שכטר, והיה שותף למשחקיה הראשונים של הקבוצה בגביע אופ"א.
בקיץ 2009 עזב שטראובר את מכבי נתניה וחזר למכבי תל אביב.
ביוני 2011 חתם שטראובר על חוזה לשנתיים במכבי פתח תקווה.
בעונת , העונה הראשונה בחוזה, ירדה הקבוצה לליגה השנייה ובסיומה החליטה לשחרר את שטראובר.
בתגובה הגיש שטראובר נגד הקבוצה תביעה על סך 800 אלף ש"ח בגין הפרת חוזה.
ב-4 בדצמבר 2017 חזר שטראובר מפרישתו בגיל 43 ושיחק משחק אחד במדי הפועל לוד מליגה ג'.
בליגה הבכירה בישראל רשם שטראובר 513 הופעות, והוא מדורג במקום השישי בטבלת שיאני ההופעות של הליגה בכל הזמנים.
לשטראובר שמונה הופעות בנבחרת ישראל ו-17 הופעות בנבחרת הצעירה.
את הופעת הבכורה שלו בנבחרת ערך ב-17 באפריל 2002, במשחק ידידות מול נבחרת דנמרק.
לאחר פרישתו ממשחק פעיל החל שטראובר לשמש כפרשן במשחקי ליגת העל בכדורגל לנוער המשודרים בערוץ הספורט.
באוגוסט 2015 פוטר מהערוץ לאחר תקרית שבה היה מעורב במשחק ראווה במסגרת הליגה הישראלית בכדורגל חופים.
בשנת 2010 גילם את עצמו בהופעת אורח בסדרת הנוער של ערוץ דיסני "אחרי הצלצול".
בשנת 2015 השתתף בעונה השלישית של תוכנית הטלוויזיה "גולסטאר".
בשנת 2016 גילם את עצמו בהופעת אורח בסדרת הנוער "גרעינים" ששודרה בערוץ הילדים.
בשנת 2017 גילם את עצמו בהופעת אורח בסדרת הנוער של ערוץ הילדים "פלאשבק".
בשנת 2022 השתתף בתוכנית הריאליטי MKR המטבח המנצח: VIP עונה 3, לצד השחקנית ובת זוגו טל טלמון, בה הגיעו לשלב הגמר.
החל מסוף 2024 עלתה ברשת 13 תוכנית אירוח חדשה, השטראוברים, בהנחיית שטראובר וטל טלמון.
בשנת 2024 חזר שוב להשתתף בעונה ה-12 של תוכנית הטלוויזיה גולסטאר - דרום אפריקה.
שטראובר נושא דרכון גרמני מכיוון שסבתו היא ילידת גרמניה.
לשטראובר שני בנים מנישואיו הראשונים.
ב-10 ביוני 2006 נישא בשנית לחברת הכנסת לשעבר ענבל גבריאלי, ולזוג נולד בן.
במאי 2011 נישא בפעם השלישית, לאלינור אביגדול, וב-2013 התגרש.
ממאי 2019 שטראובר בזוגיות עם השחקנית טל טלמון.
בפברואר 2021 נולד בנם המשותף ובינואר 2023 השניים נישאו.
לירת הוותיקן (קוד עבר: VAL) הייתה המטבע הרשמי של קריית הוותיקן, בה השתמשו במקביל גם בלירה איטלקית ביחס של 1:1.
תחילת השימוש בלירה בגרסתה האחרונה החלה לאחר ההסכמים הלטרניים, כאשר קריית הוותיקן קיבלה את מעמדה כמדינה ריבונית.
הלירה שימשה כהלך חוקי, בנוסף לשטח קריית הוותיקן, גם באיטליה ובסן מרינו.
הלירה יצאה משימוש בשנת 2002 בעקבות החלפת המטבע הרשמי לאירו.
גם לאחר המעבר למטבע האירו, הוותיקן ממשיך להטביע מטבעות אירו ייחודיות עבורו, למרות שהוותיקן איננו חבר רשמי ב.
לירן נדל (נולד ב-6 בספטמבר 1972) הוא זמר, פזמונאי, מלחין ומעבד רוק ישראלי.
נדל גדל בפתח תקווה והיום גר ביישוב אורנית.
בגיל 17 הצטרף לבית הספר למוזיקה "רימון" לאחר פעילות בלהקת הנוער "פיקוד מלאבס".
במהלך שירותו הצבאי, תפקד נדל כמפיק המוזיקלי של להקת פיקוד צפון.
ב-2001, לצד העבודה על אלבום הבכורה שלו, הופיע נדל במועדוני הרוק בתל אביב.
חברת התקליטים "הד ארצי" התרשמה מהחומרים של נדל והחתימה אותו על חוזה הקלטות.
"ועכשיו", אלבום הבכורה של נדל, יצא לחנויות ב-2003. שיר הנושא הפך ללהיט גדול והצליח מהאלבום.
לירן טל (נולד ב-16 במאי 1977) הוא זמר ישראלי ששר בסגנון ים תיכוני.
לירן טל נולד בגדרה בשנת 1977 בשם ערן עקיבא למשפחה יוצאת תימן.
את קריירת השירה שלו התחיל עוד בבית הספר, כששר בטקסים ובמקהלת בית הספר.
בגיל 12 התקבל ללהקת "פרחי גדרה".
בשירותו הצבאי היה חייל קרבי בגדוד 12 בגולני.
לאחר השחרור החל להופיע במועדונים.
ב-1999 זכה בפסטיבל 'כינור דוד'.
השתתף בתחרות בתוכנית 'המלך הבא' ששודרה ב-yes, וזכה במקום הראשון עם השיר "בדד".
מיד לאחר מכן החל להקליט חומרים לאלבום הבכורה.
טל החל להופיע כזמר הבית של מועדון 'סהרה' ברעננה.
בשנת 1999 החליף את שמו ל'לירן טל'.
בשנת 2000 הכיר לירן טל את "השובלים" בכרם התימנים, והצטרף אליהם להופעות בחפלות בכרם.
הוא שר עם אהובה עוזרי, דובלה, ושמעוני ומשה בן מוש.
המפיק אביגדור בן מוש החתים אותו באותה תקופה בחברת התקליטים "בן מוש הפקות".
ב-2004 עבר לירן טל לניהולו של המפיק והאמרגן אדיר שלום.
ב-2004 הוציא לירן טל את אלבומו הראשון, "ילד פרא", שהלהיט הגדול מתוכו היה הדואט עם ישי לוי "אהבה זמנית" (מילים: שוש מולא, לחן: שמואל אלבז).
האלבום כלל גם את השיר "שמרי את לבך" (מילים: דורון דוידסקו, לחן: הלנה לוי).
שזכה להשמעות רבות בערוץ 24, וגרסת כיסוי לשירם של אריק איינשטיין ושלום חנוך "איך זה את", שבוצע במקור באלבום המשותף של השניים - "מוסקט".
משה דנינו עיבד את שירי האלבום.
בשנת 2006 הוציא טל את אלבומו השני, "את ביתי", עם שירים שכתבו לו עוזי חיטמן, אהוד מנור, ירון כהן, אילן גולדהירש, נורית הירש ועוד.
את השירים עיבד נדב ביטון.
האלבום כלל בלדות אישיות בניחוח מזרחי.
הלהיט הגדול ביותר באלבום היה "הטעם לחיי" (מילים: מיכאל ועקנין, לחן: שמעון בוסקילה).
העבודה על האלבום גרמה לשיתוף פעולה בין לירן טל לנורית הירש, שאהבה את קולו הייחודי של לירן טל, והזמינה אותו להצטרף אליה להופעות בהיכלי תרבות יחד עם התזמורת הפילהרמונית של פתח תקווה.
ביוני 2007 הוציא את אלבומו השלישי "אין סוף לאהבה".
בשיר "האוצר" שיתף פעולה עם הראפר אם סי מנצור.
האלבום כלל גם שני רמיקסים לשני להיטים מאלבומיו הקודמים, "אהבה זמנית" ו"הטעם לחיי".
באלבום בלטו שיר הנושא (מילים: יוסי גיספן, לחן: שמעון בוסקילה), "חכי עד שאגיע" (מילים ולחן: יקיר גובס), ו"מעבר למסך" - דואט עם סגיב כהן, שגם כתב והלחין.
ציקי ואריק זנטי עיבדו את שירי האלבום.
בשנת 2008 הוציא טל את הדואט "אחד כמוני" (מילים: רמי לב, ליאור פרחי), בו שיתף פעולה עם חיים משה; הדואט זכה להצלחה, הושמע רבות ברדיו ובוצע בתוכניות טלוויזיה שונות.
ב-2009 הוציא טל את הסינגל "עד הקצה", אותו כתב יחד עם קובי חן.
השיר "עד הקצה" נכלל באלבומו הרביעי.
בשנת 2010 נפרד לירן טל ממנהלו האישי ופתח חברת הפקות בשם Ateam הפקות מוזיקליות, והמשיך להופיע במועדונים, חתונות ואירועים פרטיים.
אסף חומרים והקליט שירים לאלבום הרביעי.
בשנת 2011 יצאו השירים "ישראלי" "אוהב אותך", "לעולם לא תצעדי לבד" ו"נאחז בכל מילה", האחרון למילים של ארקדי דוכין, וזיו רובינשטיין, לחן של דוכין ועיבוד של יעקב למאי.
השירים זכו להשמעות רבות בתחנות הרדיו.
במקביל השתתף בפרויקט ובאלבום "שני צדדים למטבע", בו חידש את השיר "אהבנו" של אביב גפן וכן חידש את "האיש ההוא" של שלמה ארצי.
במרץ 2012 הוציא את "אהבת אמת", שיר פופ ים תיכוני, למילים של יוסי גיספן, לחן של עדי לאון, עיבוד והפקה מוזיקלית של תמיר צור.
בסוף 2012 הוציא טל מחרוזת להיטים נוסטליים - "חלפו ימיי" בעיבוד והפקת מוזיקלית של הקלידן יוסי יוסף.
לירן חיה כוהנר-גיאור (נולדה ב-20 בנובמבר 1988) היא דוגמנית, שחקנית ומנחת טלוויזיה ישראלית.
מלכת היופי של ישראל לשנת 2007.
לירן חיה כוהנר נולדה וגדלה בראשון לציון לאביה, בנימין ולאמה, רונית (לבית אודי).
לה אח צעיר בשם גל ואחות בשם עמית.
אמה וסבתה השתתפו אף הן בצעירותן בתחרויות יופי.
בילדותה, הייתה בחוגים רבים: דרמה, ריקוד, גלגיליות, ציור ופיסול, קרמיקה וקדרות, פנטומימה, ורכיבה על סוסים.
חגגה את בת המצווה שלה בטיול ברחבי אירופה.
בגיל 18, טרם גיוסה לצבא, השתתפה בתחרות מלכת היופי וזכתה בתואר לשנת 2007. לאחר זכייתה שירתה בצה"ל כמדריכה בביתן חיל האוויר בבסיס תל השומר.
בעודה חיילת יצאה לייצג את ישראל בתחרות מיס וורלד שנערכה דאז בסין, אך לא העפילה לשלבים המתקדמים.
כוהנר למדה משחק בסטודיו של יורם לוינשטיין.
כדוגמנית, כוהנר חתומה בסוכנות הדוגמנות "לוק".
היא הצטלמה לקמפיינים של "אינטימה", "סבוקאלם" ולקטלוג של "גולף".
בתחילת 2008 היא לוהקה לצד מלכת היופי ילנה ראלף בעונתה הראשונה של תוכנית המציאות "המירוץ למיליון" בערוץ 2 של רשת.
הן היו הצמד שהודח ראשון מהתחרות.
בשנים 2010–2011 שיחקה בסדרה הקומית "מה בכריש?" בערוץ הילדים אצל HOT, שבמרכזה צוות בידור בספינת תענוגות.
לצדם של טל מוסרי ויניב פולישוק.
בשנת 2011 דגמנה בקטלוג בגדי הים של חברת "פלפל" לצד ירדן הראל.
באותה שנה הנחתה את "סופר שטותניק", תוכנית הקיץ היומית של ערוץ ניקלודאון, יחד עם לי בירן.
בנוסף, שיחקה בסדרה "החברים של נאור" בערוץ 10, בתור שרון.
בשנת 2013 נבחרה, כדוגמנית הבית של רשת ההנעלה "גלי", להוביל את קמפיין אביב-קיץ 2013. באותה שנה הנחתה את "סופר שטותניק" בערוץ ניקלודיאון.
כמו כן, כוהנר השתתפה במופע חנוכה בשם "ג'ט לג".
לאחר מכן, כיכבה בווידאו קליפ "Ultimate Viral Songs Mashup" למיקס של נוי אלוש.
לפני כן, התארחה גם בתוכנית המתיחות "אמבוש" של עופר שכטר, בערוץ 10.
ב-2014 החלה להנחות בתוכנית "אולפן הילדים" בערוץ 20. באותה שנה, שיחקה בסדרה הקומית "עממיות" בערוץ 2 של רשת, בתור רעות.
והצטלמה עבור קמפיין של בגדי ים של המעצב האופנה גדעון אוברזון, עבור חברת האופנה "קסטרו".
ב-2015 התארחה בתוכנית "גב האומה" בערוץ 10.
בין השנים 2013–2016 כוהנר שיחקה את תות בתוכנית "גן חיות" בערוץ ניקלודיאון.
ב-2017 גילמה את ג'סיקה בסדרה הקומית "נפלת חזק" בערוץ 10 ואת הפיה הטובה בהצגה "כוכבים מהספרים".
ב-2018 גילמה את אלינור בסדרה הקומית "שאטו עין כרם" בערוץ עשר.
17 בספטמבר 2015 נישאה לגיא גיאור, יוצא תוכניות המציאות "הרווק" ו"הישרדות".
ב-30 באוגוסט 2018 ילדה את בתם הבכורה.
ב-2 בפברואר 2021 ילדה את בתם השנייה.
ב-8 באוגוסט 2024 ילדה את בתם השלישית.
פעילה בעמותת "להושיט יד" הפועלת למען ילדים חולי סרטן, וכוהנר אף טסה עמם לחו"ל ל"טיולי חלומות" מספר פעמים.
לישמניה (שם מדעי: Leishmania) הוא טפיל חד-תאי הגורם למחלה המוכרת כ"שושנת יריחו" (Leishmaniasis).
לישמניה משתייך למשפחת טפילים בעלי שוטון בודד (flagellates).
קיימים מינים רבים של לישמניה, כאשר החלוקה הבסיסית היא בין cutaneous leishamnia ל-visceral leishmania.
בגוף האדם הטפיל מופיע כ-amastigote.
במצב זה הוא בתוך המקרופאג, גודלו 2–4 מיקרומטר, מחוספס, וניתן להבחין בשני חלקי כרומטין נפרדים, כאשר הגדול הוא הגרעין, והקטן ה-kynetoplast.
בצורה זאת הוא מופיע בכל החולייתנים.
בזבוב החול הטפיל מופיע כ-promastigote, צורתו מאורכת והוא בעל שוטון יחיד בקדמת הגוף.
הצורה בעלת הגרעין הבודד וה-kynetoplast היא הצורה בה הטפיל יופיע בחסרי חוליות ובתרבית.
זבוב החול עוקץ אדם ומעביר לו את הטפיל בצורת ה-proamastigote.
באזור העקיצה מתחיל תהליך דלקתי.
נויטרופילים, המשמשים כחלק מקו ההגנה הראשון של הגוף, בולעים את הטפיל אך לא הורגים אותו.
לטפיל יש יכולת להאריך את חיי הנויטרופיל מ-8–10 שעות למספר ימים.
לאחר שהנויטרופיל עובר אפופטוזה נבלע הטפיל על ידי מונוציט או מקרופאג.
בתוך המקרופאג, מתחברת הבועית המכילה את הטפיל עם ליזוזום, על מנת לעכל את הטפיל.
אולם, זוהי הסביבה לה זקוק ה-proamastigote כדי להתרבות.
הוא מתפתח לצורת ה-amastigote ומתרבה בתוך המקרופאג.
זבוב חול עוקץ את האדם הנגוע ונהפך להיות נשא/וקטור של הטפיל.
במערכת העיכול של זבוב החול חוזר הטפיל לצורת proamastigote.
לישמניאזיס ויסצרלית (שם מדעי: Visceral leishmaniasis; מוכרת גם בשם: קלה אזר או קדחת שחורה) היא הצורה החמורה ביותר של מחלת הלישמניאזיס (leishmaniasis) ונגרמת על ידי הפרזיט לישמניה, הפרזיט הגורם גם לצורה העורית (המוכרת בעברית כשושנת יריחו) של מחלת הלישמניאזיס.
לאחר מלריה, מחלה זאת היא גורם התמותה הגדול ביותר מבין המחלות הפרזיטיות.
ללא טיפול במחלה היא תסתיים כמעט תמיד במות הפונדקאי.
לישמניה היא פרזיט (טפיל) ממשפחת השוטנים, בעל שוטן בודד.
לפרזיט יכולת לחיות בתוך מאקרופאגים ובתוך נויטרופילים.
באפריקה, באירופה ובאסיה הזנים הגורמים ל-Visceral leishmaniasis הם L.
בדרום אמריקה המין הגורם למחלה הוא L.
תקופת הדגירה משתנה ויכולה להיות בין 3-18 חודשים.
במידה והתגובה החיסונית היא חזקה ומאופיינת ביצור מוגבר של Th1 לא ייווצרו סימפטומים, הפרזיט ימות ויפונה לחלוטין מהגוף.
במקרה שהתגובה האימונית תאופיין ברמות גבוהות של Th2 הסיכוי להופעת סימפטומים גדול יותר.
הסימפטומים יכללו חום גובה, כשהחולה מרגיש יחסית טוב, החום מאופיין בשונות גדולה יחסית.
בהמשך בלוטות הלימפה, הכבד והטחול יוגדלו.
כאשר הטחול עלול להגיע לממדים אדירים.
הכבד יוגדל, תהיה סינתזה מופחתת של אלבומין, רמות גבוהות של גלובולינים ורמות נמוכות של ויטמין K.
חוסר בוויטמין K יפגע במערכת הקרישה ויוביל לדימומים.
בהמשך הפרזיט יחדור למח העצם, כתוצאה מכך אנמיה, טרומבוציטופניה ובשלבים מתקדמים לאוקופניה.
סימפטומים נוספים כוללים רזון והעדר תיאבון.
התסמונת פוסט-קלה אזר (post kala-azar syndrome), סיבוך הנפוץ בסודאן ובהודו.
שנה או שנתיים לאחר שהחולה הבריא מהמחלה, בין אם בצורה ספונטנית ובין על ידי טיפול תרופתי.
מופיעים על העור גבשושיות (nodules).
הן אינן כואבות ומפוזרות על הידיים, פנים והצוואר.
הם משמשים כמקור נרחב לזיהום שכן המקרופאגים באזור מכילים כמות גדולה של הפרזיט.
זיהום של הרירית של האף
זיהום של רירית המעי, עם תסנין של מקרופאגים נגועים.
מוות עלול להופיע בכל שלב, בדרך כלל על רקע של זיהום במערכת הנשימה או מערכת העיכול.
את האבחנה ניתן לבצע באמצעות:
amastigote ניתן להוציא בביופסיה מהכבד, הטחול ומח העצם.
בדרך כלל הדגימה תילקח ממח העצם.
את הדגימה יש לצבוע בצביעת גימזה (giemsa stain)
promastigote ניתן לגדל בתרביות שונות
אימונולוגיה: קיימים נוגדנים ספציפיים, כך שבמידה ולא ניתן לקחת ביופסיה ניתן לבצע ELISA, IFAT וכדומה
בבדיקה פיזיקלית יראו: חולשה, טחול וכבד מוגדלים ורמות גבוהות של גלובולינים.
אבחנה מבדלת: מלריה, מחלת השינה, aleukaemic leukemia, אנמיה אפלסטית, שחפת.
הימנעות מהווקטור, לבישת בגדים ארוכים ושימוש בכילה בזמן השינה.
לירן כהן (נולד ב-14 בפברואר 1983) הוא כדורגלן ישראלי המשחק בעמדת הקשר בקבוצת מ.כ תל אביב טומי מליגה ג'.
כהן החל לשחק כדורגל במחלקת הנוער של מכבי תל אביב, ובעונת הוביל את קבוצת הנוער של המועדון לזכייה בדאבל, ותוך זמן קצר השתלב כשחקן לגיטימי בקבוצה הבוגרת.
במדי הנבחרת הצעירה של ישראל רשם כהן 11 הופעות וכבש שער אחד.
בעונת כהן כבש שני שערים חשובים במוקדמות ליגת האלופות שסייעו לקבוצה להעפיל לשלב הבתים, בו שיחק בחמישה משחקים.
עם זאת בתחילת עונת חלה ירידה ביכולתו, והוא ישב רבות על ספסל הקבוצה ומיעט לשחק.
בינואר 2007 חתם במכבי פתח תקווה.
באוגוסט 2009 עבר כהן לבני יהודה בהעברה חופשית וב-15 בספטמבר ערך את הופעת הבכורה מול מכבי תל אביב, מועדון נעוריו.
לאחר שלא מצא את מקומו בקבוצה, בינואר 2010 עבר לקבוצת בני סכנין.
את עונת פתח במדי בני סכנין ושיחק בשורותיה בשני מחזורי הליגה הראשונים.
לאחר מכן, ב-31 באוגוסט 2011, היום האחרון של מועד ההעברות הבינלאומי, עבר בהשאלה לקבוצת פודבסקידזי ביילסקו-ביאלה מהליגה הפולנית הבכירה.
ב-8 בינואר 2013 חזר כהן לישראל וחתם על חוזה לשנה וחצי בהפועל חיפה.
ב-17 בנובמבר 2014 חתם בהפועל רמת גן מהליגה הלאומית.
ב-20 ביולי 2017 חתם כהן בעירוני רמת השרון, ולאחר חצי עונה עבר להפועל כפר שלם.
לקראת עונת עבר להפועל קריית אונו מליגה ב' דרום.
בשנת 2022 הקים קבוצה חדשה בליגה ג' ביחד עם זוהר ומשה חוגג בשם מ.כ תל אביב טומי.
מועדון כדורגל לירסה (פלמית: Koninklijke Lierse Sportkring) הוא מועדון כדורגל מהעיר ליר שבבלגיה.
המועדון משחק בליגת המשנה הבלגית.
המועדון זכה בארבע אליפויות ובשני גביעים והגיע לגמר הגביע הבלגי פעם נוספת.
המועדון נוסד בשנת 1906 ושנתיים מאוחר יותר התקבל כחבר בהתאחדות הכדורגל הבלגית המלכותית.
בעונת 1912/1913 הגיע לרבע גמר הגביע הבלגי והפסיד לקבוצת רויאל דארינג קלאב מולנבק.
בעונת 1921/1922 החל לשחק בליגה השנייה בבלגיה.
בעונת 1926/1927 הגיע למקום הראשון בליגה השנייה ועלה לליגה הראשונה בבלגיה.
המועדון החל לשחק בליגה הראשונה בעונת 1927/1928 ובעונת 1931/1932 זכה באליפות הראשונה.
בעונת 1941/1942 זכה באליפות השנייה.
המועדון שיחק ברציפות בליגה הראשונה עד עונת 1947/1948 שבסופה הגיע למקום האחרון בליגה הראשונה וירד לליגה השנייה.
המועדון שיחק 5 שנים בליגה השנייה ועלה לליגה הראשונה.
המועדון החל לשחק בליגה הראשונה בעונת 1953/1954 ובעונת 1959/1960 זכה באליפות השלישית.
בעקבות זכייתו של המועדון באליפות השלישית, העפיל בפעם הראשונה למפעלים האירופאיים במסגרת גביע אירופה לאלופות בעונת 1960/1961. בסיבוב המוקדמות הפסיד לקבוצת ברצלונה והודח מהטורניר.
בעונות 1963/1964, 1965/1966 הגיע לשמינית גמר הגביע הבלגי והפסיד לקבוצות מועדון הכדורגל אנטוורפן ורויאל דארינג קלאב מולנבק בהתאמה.
בעונת 1967/1968 הגיע לרבע גמר הגביע והפסיד לקבוצת רויאל דארינג קלאב מולנבק.
בעונת 1970/1971 סיים את הליגה במקום הרביעי והעפיל בפעם הראשונה לגביע אופ"א בעונת 1971/1972. בסיבוב הראשון ניצח את קבוצת לידס יונייטד מאנגליה.
בסיבוב השני ניצח את קבוצת רוזנבורג מנורווגיה.
בשמינית הגמר ניצח את קבוצת פ.ס.וו.
ברבע הגמר הפסיד לקבוצת מילאן מאיטליה והודח מהטורניר.
בעונת 1972/1973 הגיע לחצי גמר הגביע והפסיד לקבוצת אנדרלכט.
בעונות 1973/1974, 1974/1975 הגיע לשמינית גמר הגביע והפסיד לקבוצות ברלינגן ובוורן בהתאמה.
בעונת 1975/1976 הגיע לגמר הגביע, הפסיד לקבוצת אנדרלכט והעפיל בפעם השנייה לגביע אירופה למחזיקות גביע בעונת 1976/1977. בסיבוב הראשון הפסיד לקבוצת היידוק ספליט מקרואטיה והודח מהטורניר.
בעונת 1977/1978 הגיע לשמינית גמר הגביע והפסיד לקבוצת לוקרן.
בסוף העונה סיים את הליגה במקום הרביעי והעפיל בפעם השנייה לגביע אופ"א בעונת 1978/1979. בסיבוב הראשון הפסיד לקבוצת קרל צייס יינה מגרמניה והודח מהטורניר.
בעונת 1979/1980 הגיע לשמינית גמר הגביע והפסיד לקבוצת KV קורטריק.
בעונת 1980/1981 הגיע לחצי גמר הגביע והפסיד לקבוצת לוקרן.
בעונת 1981/1982 הגיע לרבע גמר הגביע והפסיד לקבוצת וואטרשי טור גנק.
בעונות 1982/1983, 1983/1984 הגיע לחצי גמר הגביע והפסיד לקבוצות קלאב ברוז' וגנט בהתאמה.
בעונת 1985/1986 הגיע לרבע גמר הגביע והפסיד לקבוצת קלאב ברוז'.
בסוף העונה סיים את הליגה במקום האחרון וירד לליגה השנייה אחרי 33 שנים ברציפות בליגה הראשונה בבלגיה.
בעונת 1987/1988 הגיע לחצי גמר הגביע והפסיד לקבוצת סטנדרד לייז'.
בעונת 1994/1995 הגיע לשמינית גמר הגביע והפסיד לקבוצת בירסחוט.
בסוף העונה סיים את הליגה במקום החמישי והעפיל בפעם השלישית לגביע אופ"א בעונת 1995/1996. בסיבוב הראשון הפסיד לקבוצת בנפיקה ליסבון מפורטוגל והודח מהטורניר.
בעונת 1996/1997 הגיע לרבע גמר הגביע והפסיד לקבוצת KFC טיאלן.
בסוף העונה זכה באליפות בפעם השלישית והאחרונה עד להיום והעפיל בפעם השנייה לליגת האלופות בעונת 1997/1998. בסיבוב המוקדמות השני ניצח את קבוצת אנורתוסיס פמגוסטה מקפריסין והעפיל לשלב הבתים.
המועדון הוגרל לבית הכולל את הקבוצות מונקו, באייר לברקוזן וספורטינג ליסבון.
המועדון סיים את הבית במקום האחרון והודח מהטורניר.
בעונה זו הגיע לשמינית גמר הגביע הבלגי והפסיד לקבוצת ראסינג גנק.
בעונת 1998/1999 זכה בגביע הבלגי בפעם השנייה ובסוף העונה סיים את הליגה במקום השביעי והעפיל לגביע אופ"א בעונת 1999/2000. בסיבוב הראשון הפסיד לקבוצת פ.צ.
בעונה זו הגיע לחצי גמר הגביע הבלגי והפסיד לקבוצת סטנדרד לייז'.
בסוף העונה סיים את הליגה במקום התשיעי והעפיל לגביע אופ"א בעונת 2000/2001. בסיבוב המוקדמות ניצח את קבוצת אקרנס מליטא.
בסיבוב הראשון הפסיד לקבוצת ז'ירונדן דה בורדו מצרפת והודח מהטורניר.
בעונת 2001/2002 הגיע לרבע גמר הגביע והפסיד לקבוצת סינט טרוידן.
בעונות 2002/2003, 2003/2004 הגיע לשמינית גמר הגביע והפסיד לקבוצות סינט טרוידן ובירסחוט בהתאמה.
בעונת 2004/2005 הגיע לחצי גמר הגביע והפסיד לקבוצת קלאב ברוז'.
בעונות 2005/2006, 2006/2007 הגיע לשמינית גמר הגביע והפסיד לקבוצות וסטרלו ומועדון כדורגל אנטוורפן בהתאמה.
בסוף עונת 2006/2007 ירד מהליגה הראשונה לליגה השנייה בבלגיה אחרי 19 שנים ברציפות בליגה הראשונה בבלגיה.
בעונת 2008/2009 הגיעה לחצי גמר הגביע והפסידה לקבוצת ראסינג גנק.
בסוף עונת 2009/2010 סיימה את הליגה השנייה במקום הראשון ועלתה לליגה הראשונה.
הקבוצה שיחקה ברציפות בליגת העל הבלגית מעונת 2010/2011 ועד עונת 2014/2015. בעונת 2010/2011 הגיעה לרבע גמר הגביע והפסידה לקבוצת וסטרלו.
בעונת 2011/2012 הגיעה לחצי גמר הגביע והפסידה לקבוצת לוקרן.
בעונות 2013/2014, 2014/2015 הגיעה לשמינית גמר הגביע והפסידה לקבוצות אוסטנדה וזולטה ורכם בהתאמה.
בסוף עונת 2014/2015 הקבוצה ירדה לליגה הבלגית השנייה.
לירן אלכסיי קונובלוב (נולד בשנת 1994) הוא שחיין ישראלי.
אלוף ישראל ושיאן ישראל, אלוף המכביה התשע-עשרה בעל 4 מדליות, מהן 3 זהב (2013).
ייצג את ישראל באליפות העולם (קאזאן 2015 ובודפשט 2017) ובאליפות אירופה (ברלין 2014 ולונדון 2016).
קונובלוב למד בחוות הנוער הציוני.
כשחיין שני הוא קבע ב"זינוק שליחים" תוצאה של 50.05 שניות.
נוסף לכך, הוא סיים במקום שישי במשחה ל-4000 מטר חופשי בתוצאה של 4:03.98 דקות.
בתחרויות השחייה של המכביה ה-19 שנערכו בסוף יולי אותה שנה במכון וינגייט זכה קונובלוב ב-4 מדליות, 3 זהב ו-1 כסף.
מדליות זהב, במשחה ל-200 מטר חופשי בתוצאה של 1:51.34 דקות, לפני עידו הבר (1:52.47 דקות), במשחה שליחים 4x100 מטר חופשי ביחד עם דוד גמבורג, אלמוג אולשטיין ונמרוד שפירא בר אור בשיא ישראלי חדש של 3:21.44 דקות ובמשחה שליחים 4x200 מטר חופשי (7:33.07 דקות).
מדליית ארד במשחה ל-100 מטר חופשי בתוצאה של 50.69 שניות, אחרי גארט ובר-גייל (48.99 שניות) ומרקוס שלזינגר (50.48 שניות), שניהם מארצות הברית.
נוסף לכך, הוא סיים במקום שביעי במשחה ל-50 מטר חופשי בתוצאה של 23.77 שניות.
בשלב חצי הגמר הוא קבע שיא אישי חדש של 23.64 שניות.
במשחה שליחים 4x100 מטר חופשי כשחיין ראשון הוא קבע שיא אישי חדש של 50.64 שניות.
נוסף לכך, הוא סיים במקום רביעי במשחה ל-50 מטר חופשי בשיא אישי חדש של 22.63 שניות ובמקום חמישי במשחה ל-400 מטר חופשי בשיא אישי חדש של 3:53.18 דקות.
כשחיין רביעי הוא שחה ב"זינוק שליחים" תוצאה של 49.45 שניות.
כבר בשלב המוקדמות הנבחרת קבעה שיא ישראלי חדש של 3:19.95 דקות.
נוסף לכך הוא סיים במקום 11 במשחה שליחים 4x100 מטר מעורב ביחד עם דוד גמבורג, ירון שגלוב ותום קרמר בתוצאה של 3:40.72 דקות.
באליפות ישראל (בריכת 25 מטר) שנערכה במכון וינגייט בדצמבר אותה שנה הוא זכה במדליית ארד במשחה ל-200 מטר חופשי בשיא אישי חדש של 1:46.87 דקות, אחרי יעקב טומרקין (1:46.01 דקות) ודוד גמבורג (1:46.42 דקות).
נוסף לכך, הוא סיים במקום רביעי במשחה ל-50 מטר חופשי בשיא אישי חדש של 22.58 שניות, ופעמיים במקום חמישי, במשחה ל-100 מטר חופשי בתוצאה של 48.93 שניות ובמשחה ל-400 מטר חופשי בשיא אישי חדש של 3:52.62 דקות
באליפות העולם שנערכה בקאזאן רוסיה בשנת 2015 סיים קונובלוב במקום 36 במשחה ל-200 מטר חופשי בתוצאה של 1:49.56 דקות ובמקום 17 במשחה שליחים 4x100 מטר חופשי ביחד עם יעקב טומרקין, זיו קלונטרוב ודוד גמבורג בשיא ישראלי חדש של 3:18.31 דקות.
כשחיין ראשון הוא שחה בשיא אישי חדש של 50.10 שניות.
שבוע לאחר מכן, באליפות ישראל בשחייה שנערכה באוגוסט הוא זכה בשתי מדליות אישיות, זהב וכסף.
מדליית זהב, במשחה ל-200 מטר חופשי בתוצאה של 1:48.76 דקות, לפני תום קרמר (1:49.05 דקות) ויורי סמויליץ' (1:52.55 דקות), יום קודם במסגרת המשחה ל-400 מטר חופשי הוא קבע במשחה ל-200 מטר חופשי שיא אישי ושיא ישראלי בינלאומי חדש של 1:48.65 דקות.
מדליית כסף, במשחה ל-100 מטר חופשי בשיא אישי חדש של 49.97 שניות, אחרי דוד גמבורג (49.62 שניות) ולפני זיו קלונטרוב (50.46 שניות) ובכך ירד לראשונה במשחה זה את גבול ה-50 שניות.
נוסף לכך, הוא סיים במקום רביעי במשחה ל-50 מטר חופשי בשיא אישי חדש של 22.93 שניות ובכך ירד לראשונה את גבול ה-23 שניות במשחה זה.
נוסף לכך, הוא סיים במקום 42 במשחה ל-200 מטר חופשי בתוצאה של 1:50.64 דקות ובמקום 48 במשחה ל-100 מטר חופשי בתוצאה של 50.30 שניות.
באותה השנה ניסה מספר פעמים לקבוע את הקריטריון האולימפי במשחה ל-200 מטר חופשי אך פספס את הקריטריון למשחקים האולימפיים בכחצי שנייה.
באליפות העולם שנערכה בבודפשט 2017 סיים קונובלוב במקום 52 במשחה ל-100 מטר חופשי בתוצאה של 50.16 שניות, במקום 17 במשחה שליחים 4x100 מטר חופשי (3:21.23 דקות) ובמקום 16 במשחה שליחים 4x200 מטר חופשי (7:19.32 דקות).
קונובלוב מאמן בקבוצת הפועל כפר סבא בית ברל.
לירן סרדל (נולד ב-2 ביולי 1994) הוא כדורגלן ישראלי המשחק בעמדת הקשר האחורי בהפועל חיפה מליגת העל.
סרדל נולד בקריית מוצקין, לאביו אילן סרדל, ניצב משנה בדימוס במשטרת ישראל.
אחיו הבכור ניב סרדל הוא כדורגלן המשחק בהפועל אום אל-פחם, ואחיו הצעיר ירין סרדל אף הוא כדורגלן המשחק בהפועל חיפה.
החל לשחק כדורגל במחלקת הנוער של הפועל חיפה.
ב-31 באוגוסט 2013 ערך את הופעת הבכורה שלו בקבוצה הבוגרת, כשנכנס כמחליף בתיקו 1–1 נגד הפועל רעננה.
במהלך אותה עונה ערך 17 הופעות בקבוצה הבוגרת ולסירוגין שיחק גם בקבוצת הנוער, עמה הגיע לגמר גביע המדינה לנוער.
בעונת 2014/2015 הצטרף באופן מלא לסגל הקבוצה הבוגרת וערך 26 הופעות ליגה, ברובם פתח בהרכב.
ב-26 במרץ 2015 ערך את הופעת הבכורה שלו בנבחרת הצעירה של ישראל עד גיל 21 בניצחון 2–4 מול קפריסין עד גיל 21, ועד תום שנת 2016 ערך בסך הכל שש הופעות במדי הנבחרת הצעירה.
בנובמבר 2022 זומן לראשונה לנבחרת ישראל הבוגרת, על-ידי המאמן הלאומי אלון חזן, לקראת משחקי הידידות מול זמביה ומול קפריסין.
ב-20 בנובמבר 2022 ערך את הופעת הבכורה שלו בבוגרים של הנבחרת, כשנכנס כמחליף במחצית השנייה, במשחק הידידות מול קפריסין שהסתיים בהפסד ביתי לישראל 2–3.
לישקיאבה (בליטאית: Liškiava; ביידיש: ליסקובה או ליסקובי) הוא יישוב היסטורי וכיום כפר במחוז המשנה וריאנה במחוז אליטא שבדרום ליטא, כיום מתגוררים בו תושבים ספורים בלבד.
היישוב הוקם בתחילת המאה ה-15, סביב טירה שהחלה להיבנות במקום באמצע המאה ה-14, אך לא הושלמה בנייתה.
בסוף המאה ה-17 נתרם היישוב כולו למסדר הדומיניקני, שבנה בו במחצית הראשונה של המאה ה-18 מנזר וכנסייה בסגנון הבארוק המאוחר.
מ-1795 (החלוקה השלישית של פולין ) ועד 1807 (חוזה טילזיט) היישוב היה שייך לפרובינציית פרוסיה המזרחית החדשה של ממלכת פרוסיה.
במשך השנים התקיימה ביישוב קהילה יהודית, שמנתה בערב השואה כ-200 אנשים, ונכחדה כולה.
יונה אזף - יהודי רוסי, ראש הארגון הטרוריסטי של המפלגה הסוציאל-רבולוציונרית הרוסית, ומרגל האוכרנה, נולד בעיירה בשנת 1869.
אליעזר שוחט - ממנהיגי הפועלים של העלייה השנייה, ממייסדי נהלל, ממבססי רעיון העבודה העברית בארץ ישראל, נולד בעיירה בשנת 1865.
הרב אברהם מאיר הלוי אפשטיין - כיהן כרב המקום בין השנים 1749-1751.
לישרים תהילה הוא מחזה מוסר פסטורלי מאת רמח"ל.
שמו מבוסס על הפסוק .
עלילתו היא אלגוריה המעמתת בין מידות טובות לבין מידות רעות, המואנשות כדמויות.
היצירה עוסקת במאבק בין אמת ושקר, בפער בין העולם ההמוני וחיצוניות כוזבת לבין העולם הפנימי הישר, במידות הנפש ותיקון עולם, בביטחון ואמונה, בהשגחה ובשמחה האמיתית.
המחזה נכתב לכבוד חתונת "כה"ר יעקב די גאויש עם הכלה רחל דא וויגא אינריקש" ונדפס לראשונה באמסטרדם בשנת ה'תק"ג (1743) בחמישים עותקים.
המחזה השפיע על יצירות ספרותיות עבריות בדורות שלאחריו.
תהילה – ביתו של המון
המון – אביה של תהילה
יושר – בנו של אמת, מיועד לתהילה
רהב – בנה של תאוה שפחת אמת, גדל בבית דמיון
תרמית – ידידו של רהב, גורם להמון לחשוב שרהב הוא בנו של אמת
שכל – ידידו של יושר
סכלות – שפחת המון, מזלזלת בחכמה של שכל ויושר
סבלנות – מינקת יושר, מדריכה אותו בזמנים הקשים
מחקר – מתבודד שמחקריו מנחמים את יושר
לבסוף שולל את זיהויו של רהב כבנו של אמת, ומאשר את זיהוי יושר
היה הסכם בינו לבין המון, שבנו של אמת, יושר, יישא את בתו של המון, תהילה.
העניינים מסתבכים בעקבות צבא המבוכה שבזז את העיר, עד שתהילה כמעט ניתנת לרהב, שגדל בבית דמיון, בגלל תחבולותיו של תרמית.
בשעת החתונה אירעה סערה גדולה והבית כמעט התמוטט, עד שאחד הזקנים נזכר שבזמן שהגיע צבא המבוכה לעיר, אמת כתב לפני משפט את סימניו של בנו.
לאחר שהתברר שרהב אינו בנו של אמת, שכל הביא את יושר והוכיח שהוא בנו של אמת, משפט נתן ליושר לקחת את תהילה, וישמחו כל העם מאוד ויברכו את ה'.
בחלק הראשון דברים מפי המשל וארבע שיחות, בחלק השני ארבע שיחות, ובחלק השלישי שש שיחות.
בפתח המחזה סוקר רמח"ל את מבנהו, המובא להלן כלשונו, ובגוף המחזה הוא מציין את המשתתפים בכל שיחה (מידע זה מובא להלן בסוגריים):
המשל מדבר ירמוז על עניין המשל ותועלתו, ויבאר שבח החתן והכלה, שעליהם נוסד המשל הזה, ויחס המשל הזה להם:
שיחה א (תהלה לבדה בשדה בין ההרים) ירמוז על חמס בני האדם שחומסים את חק האמת והראוי, במה שזונים אחרי ההבל ומגדילים ומהללים את הרהב:
שיחה ב (רהב ותרמית) על הכח אשר לתרמית על ההמון נגד השכל ומופתי ראיותיו:
שיחה ג (שכל יושר וסבלנות) על הפסד המנהגים הנוהגים, להגדיל הרשע והסכלות ולהשפיל הישרים והתמימים ומיאון ההמון לקבל המוסר, ויראה שבח ההתבודדות וגנות החברה הבלתי טובה, ויבאר הביטחון ואמונת הלב הראוי לאיש הישר:
שיחה ד (המון וסכלות, אחר כך ילך המון ונשארה סכלות לבדה) ירמוז על גנות החכמים והלומדים בעיני הסכלים, ועל אומץ לב הסכלים ועליצותם:
שיחה א (שכל ויושר בשדה, אחר כך הולך שכל ונשאר יושר לבדו) ירמוז על התקוה הראויה לאדם בעת צרותיו, ויבאר גנות הסכלים והרמאים ומעשיהם המקולקלים.
שיחה ג (תהלה באה בשדה לבדה, אחר כך רואה את יושר מרחוק ובורחת) ירמוז היות ראוי לאדם לשום ביטחונו בה' ולהתפלל לו בצרותיו, וגם לכבוש את כעסו שלא לדחוק את השעה:
שיחה ד (סכלות ותהלה) ירמוז שלפעמים אף על פי שאין אדם רואה, מזלו רואה:
שיחה א (המון, תהלה, רהב, תרמית ושאר קרואים במשתה בבקר קודם החופה) על אמתת ההשגחה, ועל מה שהיצר מפתה את בני האדם ליחס הכל לטבע ולמקרה, ויבאר מציאות הרעמים והברקים והזועות, ויראה הלעג שלועגים הלצים על יראי החטא, ועצת הזקנים והחכמים נגד פתוי היצר:
שיחה ב (סכלות הולכת לבקש שכל.
אח "כ תמצא אותו עם יושר) ירמוז איך הסכלים מוכרחים בסוף לבקש את החכמים ולדפוק על דלתותיהם כשתתגלה חרפת הדמיון:
שיחה ג (המון ורהב והזקן ושאר קרואים לפני משפט מלכם) בגילוי שקר הרהב וכזב ההבל בכח המשפט:
שיחה ד (שכל ויושר הולכים אל בית המשפט והמון ושאר העם שם) חרטת בני האדם על שלא הלכו אחר השכל, כשמגעת להם הרעה:
שיחה ה (שכל המון ותהלה ויושר ושאר קרואים לפני משפט) גילוי ערך היושר וחשיבותו באמת והיות התהלה נאוה לו לבדו:
שיחה ו (חברת משוררים, יושר ותהלה, המון ושכל ושאר קרואים בבית המון אחר החופה) ירמוז על שמחת העולם כלו בהתישר הדברים ועמוד הכל על מכון האמת:
בין "מסילת ישרים" לבין "לישרים תהילה"
ספר המוסר "מסילת ישרים" והמחזה "לישרים תהילה" חוברו על ידי רמח"ל בעת שהותו באמסטרדם.
"לישרים תהילה" עוסק בתיקון אדם ועולם.
הגרסה הראשונה של "מסילת ישרים" חוברה כשיחה בין חכם וחסיד.
השיחה בין יושר ושכל ב"לישרים תהילה" במידת מה מזכירה אותה בצורתה.
אם "מסילת ישרים" הוא הדרכה שכלית מדוקדקת היאך להתהלך בדרך ה', הרי ש"לישרים תהילה" מרפא לנפש ותמיכה לרוח של ישרי לב כהתמודדם עם בלבול העולם.
אם בספר "מסילת ישרים" רמח"ל ניצב כצדיק המכוון את התועים בגן המבוכה אל דרך הישר; הרי שב"לישרים תהילה" הוא כחכם המכיר את נפש האדם, על מחשבותיה ורגשותיה, לפני ולפנים, מלמד את נפלאות ההשגחה, ומעמיד חזון שיש בו מריח ניחוח של טהרה וקדושה וגאולה.
ביהדות איטליה הייתה סברה שצורת המחזה מקורה במקרא: הטרגדיה – בספר איוב, הקומדיה – במגילת אסתר, הפסטורליה – במגילת רות.
מתקופת הרנסאנס ואילך הייתה גם מסורת של חיבור מחזות בעברית, אם כי כישרונו השירי והדרמטי של רמח"ל עלה לאיך ערוך על היוצרים היהודים שקדמו לו.
והשני הוא ס' איוב המצייר לעינינו דעות אנשים שונים על משפטי ה' ומעשיו לבני אדם, והמוסר היוצא ממנו הוא, כי קצרו עינינו מהבט אל מפלאות תמים דעים, באשר גם הרעות אשר מאתו תצאנה טובות הן לנו.
המחזה "לישרים תהלה" נסמך על המחזה "מגדל עוז" שרמח"ל חיבר בבחרותו, והוא מעין פיתוח עמוק, בשל ונעלה של מחזהו הקודם .
כמחזה מוסר, "לישרים תהלה" דומה חיצונית למחזות המוסר של ימי הביניים שדמויותיהם האנשה של מידות, אלא שרמח"ל איננו עוסק בלבד במידות באופן מופשט כמו במחזות הישנים; וגם אין מחזהו עוסק בהתלבטות בין טוב ורע, אלא בהבדלים בין אמת ושקר.
הדמויות שבמחזה אינן רק מידות כלליות, כבספר "מסילת ישרים", אלא רמח"ל הפיח בהן רוח חיים, כך שכל דמות קמה לחיים כברייה ייחודית כשלעצמה; מה שמאפשר לפרש את המחזה באופנים רבים.
מהבחינה הזו, למרות כל המקורות שהשפיעו על "לישרים תהילה", זו יצירה מקורית.
מבחינה לשונית רמח"ל עושה שימוש רב בהרמזים מקראיים.
המחזה "לישרים תהלה" נסמך על המחזה "מגדל עוז" שרמח"ל חיבר בבחרותו בשנת ה'תפ"ז לכבוד חתונת ישראל בנימין באסאן, והוא מעין פיתוח עמוק, בשל ונעלה של מחזהו הקודם.
שני המחזות כתובים בצורה של טרגיקומדיה פסטורלית, צורה שחודשה ברנסאנס והגיעה לשיאה במחזות הפסטורליים של המשוררים האיטלקים טאסו וגואריני , כמאה וחמישים שנה קודם לרמח"ל.
גיבורי המחזות הפסטורליים, זוג אוהבים שהמציאות מונעת את מימוש אהבתם, מצויים בארקדיה, ארץ דמיונית פלאית קדומה, שבה הם לומדים לתקן את מידותיהם עד שלבם מיטהר.
תכלית המחזה לרפא את הנפש ולהשיב את ההרמוניה בינה לבין עצמה, בינה לבין העולם, ולעולם.
לפיכך, לא בכדי הגיבורים של "מגדל עוז" נקראים שלום ושלומית.
הדברים הללו קיימים גם במחזה "לישרים תהילה", אלא שהמחזה פחות אגדי, עמוק ומקיף יותר מחשבתית, נשגב בסגנונו, ופניו מכוונות לעתיד, כשנושאו העיקרי מידת היושר וניצחון האמת את השקר.
אם "מגדל עוז", כמחזה הנסוב על אהבה תמימה, קרוב ברוחו ל"שיר השירים"; הרי "לישרים תהלה", כמחזה פועל צדק, קרוב ברוחו לספר תהלים.
בפרט, הרבה שורות במחזה נסמכות על ביטויים מהמקרא, תוך חידושי מליצה שרמח"ל הסבירם בספר "לשון לימודים".
נדגים קטעים הדומים זה לזה בשני המחזות: מבוא המשל בשני המחזות, שלום מדבר אל לבו ומאמר יושר, תפילת תהילה ותפילת שלומית, שלום מדבר עם ההד וכך גם תהילה, ועוד כהנה וכהנה.
אלא ששני המחזות שונים זה מזה ברוחם, בסגנונם ובלשונם.
"מגדל עוז" נכתב בהשראת המחזה "הרועה הנאמן" של גואריני, וקרוב אליו בסגנונו ובלשונו.
לעומת זאת, התוכן, הלשון והסגנון של "לישרים תהלה" מקוריים יותר.
"מה שונה היא שירת 'לישרים תהלה' מאותה שב'מגדל עוז'.
באחרון הננו מוצאים את השפעת המקרא ודמיונות הזהר ושפע תמונותיו, תמונות אידיליות, אולם ב'לישרים תהלה' אנו מוצאים את הפילוסוף והאיש המנוסה שהרבה, הרבה למדוהו מקרי החיים ונסיונותיהם.
ה'לישרים תהלה' הוא דרמה אליגורית.
המחבר הגלים את המושגים המופשטים, הלבישם עצמות ובשר, וגם נתן להם את שמם העצמי, המופשט, ותכלית הספר היא פלוסופית במלואה, בעוד שאותה של 'מגדל עוז' היא לירית".
המחזה "לישרים תהילה" נחשב לפסגת שירתו של רמח"ל.
זו יצירה שלא הייתה כמוה בישראל מאז חתימת כתבי הקודש, שבמשך דורות עשתה כנפיים לדמיון קוראיה להרימם מעל לסביבת החיים שהיו שקועים בה, ואשר השפיעה מאוד על הספרות העברית החדשה בדורות שלאחריו.
למעשה במשך כמאה שנים כמעט כל משורר עברי ניסה לחקות את רמח"ל וחיבר מחזה בהשראת "לישרים תהילה", בהם: "עמל ותרצה" מאת שלום הכהן, "אמת ואמונה" מאת אד"ם הכהן, "משל ומליצה" מאת מלבי"ם, "תפארת בני בינה" מאת אברהם בר גוטלובר, ואחרים.
"הספר 'לישרים תהלה' של לוצאטו היה כספר-המופת בימי ההשכלה וזכה לחקויים רבים.
'פתשגן המשל' של לוצאטו על-דבר יושר בן-האמת, היוצא ובא בין העם ואיש לא יכירהו, ועל-דבר רהב, המתחבר אל תרמית ולוקח את לב ההמון ועוד מעט ולו תנתן התהלה ותהיה לו לאשה – פתשגן-המשל הזה היה חביב על האנשים, שלא זכו גם הם בתהלת ההמון.
והלא רע יושר הוא פה שכל ואליהם נלוה גם מחקר בעוד שהסכלות הגסה היא שפחת ההמון – והניצחון האחרון הן גם הוא ליושר ולשכל.
המשכילים כאילו ראו כאן את ניצחונם.
הספר היה להם כעין ראי, שמתוכו נשקפו להם מלחמותיהם ותקוותיהם, ולכן היה חביב עליהם, עד כדי 'לרקוח' ולעשות כמוהו.
בכלל הייתה הצורה האליגורית, צורת המשל, שיש בה מן ה'חכמה' והשכליות, חביבה על אנשי ההשכלה.
ובה הן אפשר היה להביע דברים, שההבעה המפורשת, הגלויה, הייתה קשה להם.
רבים הם אפוא אשר נסו לעשות כמעשה לוצאטו ב"לישרים תהלה", עד שכמעט אפשר להגיד, כי לכל חבורה וקבוצה של המשכילים היה מין "לישרים תהלה" שלה, שעל-פיהו גם נכיר הרבה את פני החבורה והקבוצה הזאת עם חלומותיה, תקוותיה ואמונותיה."
"שיר חזיונו הגדול, מבחר פרי עטו, 'לישרים תהלה', שפרסם באחרית ימיו המעטים והמלאים יגון, מעיד, כי כישרונו לא תש ולא הועם, אלא אדרבא, עוד הוסיף כוח ויפעת זוהר.
שפתו מורטה, מחשבתו נתעשרה, ציוריו נתגבשו כבדולח, דמיונו הפיוטי רוכז והטכניקא שלו נשתכללה.
בחזיון זה, עם כל פשטות תכנו ובנינו, יש בו כבר מכל הסמנים של פרי רוח מבוכּר, ומצד סגנונו הנפלא ראוי הוא להיות יצירת מופת...
שירת רמ"ח בשעתה הייתה כעין 'גילוי', כעין נתיבה חדשה לא ידעה איש מן הקודמים לו.
כולה הייתה חדשה; ברוח הנשגב שבה, בשפתה המלוטשה והמצומצמת, בפשטותה הטבעית ובהירות הגיונה, בצורת בנינה הנוח ומשקלה המרווח ובמקצת גם בחמרה ותכנה."
"ביטוי להשקפתו המוסרית של רמח"ל, משמשים גם השירים והדרמות שלו המבוססים על אדני קודש.
בעיקר, יש לראות תוכחת חיים וביקורת חריפה על שחיתות העולם במחזה שלו: 'לישרים תהלה'.
בדרמה אליגורית זו, מביע רמח"ל את השקפותיו הפילוסופיות בצורה מיוחדת.
הוא אינו מציג את הכוחות הרעים והטובים של האדם בדמויות של גבורים ידועים, בתור נושאי הסיפור או הדרמה, כדרכם של אחרים, אלא לוקח את המושגים המופשטים עצמם, קורם עליהם בשר, גידים ועצמות, נותן להם את שמם העצמי המופשט, ומגלם אותם כאילו הם דמויות המושלות בחיים.
המיצגים בדרמה שלו הם: השכל והיושר, הרהב והתרמית, התהלה והסכלות ועוד, המופיעים בעצמם כגבורים המשחקים בה את התפקידים בתור דמויות חיות.
בדרמה זו הוא מותח ביקורת על העולם, שהשקר והסכלות הם המושלים עלי תבל, ואנשי הגאוה והתרמית הם הנוחלים תהלה וכבוד ולהם הגדולה והתפארת, תחת אשר אנשי השכל והיושר, אנשי האמת הם לבוז וללעג ואין איש שם אליהם לב...
לוצטו שופך את לבו התמים ומביע את שנאתו לחיי השקר הללו ומתאונן על חיי ההבל ושאיפות הקנאה והכבוד השוררים עלי תבל, האוכלים את האדם והגוזלים את מנוחתו.
הוא משתוקק לברוח מן העולם ההבלי הזה, אשר כולו שאון ורעש המהמם את האדם, ולשוב אל הטבע לחיות חיים שאננים ושקטים, חיי תום ושלוה...
כאן מתגלות לפנינו שאיפותיו של לוצטו לחיים ישרים ותמימים, אשר רק בהם הוא רואה מנוחה ואושר האדם".
לירן כוג'הינוף (נולד ב-6 בינואר 1986) הוא עיתונאי ישראלי, כתב ופרשן לענייני חברה ופנים, מבזקן ומגיש תוכניות בכאן חדשות בתאגיד השידור הציבורי.
כוג'הינוף נולד וגדל בראשון לציון, בנם של אהרון ושרה כוג'הינוף.
את לימודיו התיכוניים השלים בשנת 2004 ומשם המשיך ללימודים גבוהים בתחום התקשורת באוניברסיטת רייכמן, שם קיבל תואר בוגר (B.A) בתקשורת.
את דרכו העיתונאית החל כוג'הינוף ככתב ברשת המקומונים של שוקן בשרון, שם סיקר את עולם הפלילים, המשפט והתחום המוניציפלי ב"צומת השרון" ו"מלבאס" ועד מהרה התבלט בעבודתו, וזכה להכרה על יכולתו להעביר סיפורים חברתיים בצורה מרתקת ומעמיקה.
בשנת 2012, החל לעבוד ככתב כללי ברשת ב' של קול ישראל ברשות השידור בהמשך הפך לכתב כלכלה וחינוך ובין השנים 2015 - 2017 שימש כ-כתב הפלילים של מחוז תל אביב והמרכז.
במאי 2017, עם סגירת רשות השידור הצטרף כוג'הינוף לחטיבת החדשות של תאגיד השידור הישראלי "כאן" בטלוויזיה וברשת ב' ברדיו ככתב חינוך, מבזקן ומגיש.
בשנת 2024 החל לשדר את תוכנית הרדיו "המסייעת" עם כרמלה מנשה בכאן ב'.
במהלך השנים, כיסה כוג'הינוף מגוון רחב של נושאים, ובין פרסומיו חשף במהדורת "חדשות הערב" עם גאולה אבן-סער את הסיפור אודות המורה המחליף מאזור השפלה שהעביר תכנים מיניים לתלמידי כיתה ה'.
לישקוביצה (בפולנית: Łyszkowice; ביידיש: ליסקעוויץ) הוא כפר במחוז לוביץ' שבפרובינציית לודז' בפולין, מושב הגמינה (מחוז מינהלי) לישקוביצה.
הכפר שוכן כ- דרומית ללוביץ' ו- צפונית-מזרחית לבירה האזורית לודז'.
בלישקוביצה נולד חבר הארמייה קריובה במלחמת העולם השנייה, הסופר פרנצישק זומבצקי , שהעיד במשפטם של פושעי המלחמה הגרמנים קורט פרנץ ומפקד מחנה ההשמדה טרבלינקה, פרנץ שטנגל.
זבצקי העיד כי קרונות הטרנספורטים שהיו דחוסים באסירים יהודים בדרך לטרבלינקה, חזרו ריקים.
בין מלחמות העולם התגוררו בלישקוביצה כ-550 יהודים, שהיו כמעט מחצית מתושביה.
רבים מהם נמלטו לפני הכיבוש הגרמני של ספטמבר 1939. במקביל לישקוביצה קלטה כמה מאות פליטים מלודז' וערים אחרות בקרבתה כמו אלכסנדר לודז', בז'ז'יני וזגייז'.
במאי 1940 הוקם בלישקוביצה גטו ובו נכלאו בין 500 ל-600 יהודים.
אלה גורשו במרס 1941 לגטו ורשה וגורלם היה כגורל יהודי הגטו.
לירן רוטמן (נולד ב-7 ביוני 1996) הוא כדורגלן ישראלי המשחק בעמדת הקשר והקיצוני בהפועל חיפה מליגת העל.
רוטמן החל את דרכו במחלקת הילדים של הפועל ראשון לציון.
ב-2010 עבר רוטמן למחלקת הנוער של סקציה נס ציונה.
ב-2 במאי 2014 ערך את הופעת הבכורה שלו בקבוצה הבוגרת, כשפתח במשחק נגד מועדון ספורט כפר קאסם שנגמר בניצחון 0–2 בעת ששיחקה נס ציונה בליגה א'.
עונה לאחר מכן המשיך לשחק רוטמן בקבוצת הנוער ואף הספיק לרשום הופעה בגביע המדינה ובמשחק ליגה נוסף לפני שעזב את הקבוצה בינואר 2015.
בינואר 2015 חתם רוטמן במכבי פתח תקווה מליגת העל.
בעונתו הראשונה בקבוצה שיחק בעיקר במחלקת הנוער ועלה רק פעם אחת כמחליף בדקה ה-87 בניצחון 0–2 על מכבי תל אביב ב-1 ביוני 2015 במשחק בו גם הספיק לכבוש.
בעונת 2015/2016 זכה רוטמן עם מכבי פתח תקווה בגביע הטוטו כאשר הוא אף כבש שער בניצחון 0–3 על עירוני קריית שמונה בגמר ב-2 בפברואר 2016. באותה עונה שיחק רוטמן תשעה משחקים בכל המסגרות בהן פתח בארבעה מהם.
גם בעונת 2016/2017 רוטמן לא הרבה לקבל הזדמנויות ושיחק רק בשישה משחקים ופתח רק במשחק בודד.
בעונת 2017/2018 הושאל רוטמן להפועל רמת-גן גבעתיים עד תום העונה.
לקראת 2018/2019 חזר רוטמן למכבי פתח תקווה.
ב-27 בפברואר 2019 חתם רוטמן בבית"ר ירושלים וסוכם שיעבור לשם בתום העונה.
באותה עונה שיחק ב-20 משחקים, מתוכם פתח בשבעה, וכבש שער בודד.
בתום אותה עונה ירד עם מכבי פתח תקווה לליגה הלאומית.
בעונת 2019/2020 עבר רוטמן לבית"ר ירושלים.
את משחקו הראשון בקבוצה שיחק בניצחון 1–2 על סקציה נס ציונה, קבוצת נעוריו, ב-28 ביולי 2019 במהלך שלב הבתים של גביע הטוטו.
מאוחר יותר באותה עונה זכה עם בית"ר ירושלים בגביע הטוטו לאחר שגברה הקבוצה בגמר על מכבי תל אביב.
את שערו הראשון בקבוצה כבש ב-22 בדצמבר 2019 במהלך הניצחון 0–5 על הפועל ראשון לציון בגביע המדינה.
ב-4 בפברואר 2021 הושאל רוטמן להפועל חדרה עד לסיום עונת 2020/2021. ב-7 ביוני 2022 חתם במכבי נתניה, ובינואר 2023 זכה עימה בגביע הטוטו השלישי שלו.
ב-30 באפריל 2022 כבש צמד (בהפרש של 16 דקות) במדי בית"ר ירושלים במסגרת ליגת העל מול מכבי פתח תקווה, במשחק שהסתיים בתיקו ביתי 2–2.
ב-6 באוגוסט 2024 חתם רוטמן לשנתיים בהפועל תל אביב מהליגה הלאומית.
בפברואר 2026 חתם בהפועל חיפה.
ליתוטריפסיה (בלועזית: Lithotripsy; מיוונית: λίθος ("ליתוס") = אבן, τρίψω ("טריפסו") = שחיקה או שבירה) היא הליך רפואי, המפרק גבישים תוך גופיים העשויים ממינרלים המומסים בשתן שיכולים להימצא במערכת השתן והעיכול.
מדובר בטיפול אשר מאפשר שימוש בגל הלם או אנרגיה קולית, הממוקדים לעבר נקודה ידועה מראש שאובחנה בעזרת רנטגן או בדיקת על-שמע (אולטרה סאונד).
טיפול זה יעיל לאבנים אשר גדולות מכדי לעבור בדרכי השתן, ומטרתו לפרקן לחלקיקים הקטנים מ-2 מ"מ שיצאו בשתן מהגוף.
ריסוק האבנים באמצעות גלי הלם חוץ גופיים
יש 3 שיטות לריסוק אבנים וההבדל ביניהן הוא באופן יצירת גל ההלם החוץ גופי.
אלקרטו-הידראולי - יצירת גלי הלם באמצעות אלקטרודה השקועה בתוך מים.
אלקטרו-מגנטי - יצירת גלי הלם באמצעות זרם חשמלי בתוך מים.
פיאזו-אלקטרי - יצירת גלי הלם באמצעות חיבור גלי קול שנוצרים בקרבת גבישים המצויים על דופן העדשה.
ריסוק האבנים באמצעות גלי הלם תוך גופיים
ליתוטריפסיה לייזר – אפקטיבי לאבנים עם קוטר הגדול מ־1.5 ס"מ.
הטיפול היחיד באבני כליה עד לשנות ה-80 היה בעזרת הליך כירורגי שדרש חתך גדול בעור, פתיחת הכליה והוצאת האבן אשר הסב סבל רב למטופל ודרש אשפוז ממושך לאחר מכן.
בשנת 1969 החלו לבצע ניסויים על רקמות הגוף תוך שימוש בגלי הלם, וב-1984 החלו לראשונה להשתמש במכשיר Lithotripter Dornier HM3. ב-1984 מכשיר זה אושר רשמית בארצות הברית.
בישראל, בשנת 1985 ביצע דב פודה לראשונה טיפול באמצעות גלי הלם לריסוק חוץ גופי של אבני כליה.
ליתוטריפסיה מתארת תופעה שבה סדרה של גל הלם מוקרנים לעבר אבן ממוקדת.
לפני הטיפול, יש לבצע הדמיה על ידי רנטגן או אולטרה סאונד על מנת לזהות את המיקום האנטומי של האבנים בכליות, מספר האבנים, גודלם וסימני חסימה (מיימת הכליה).
גלי ההלם נוצרים על ידי מכונה שנקראת ליטוטריפטר וממוקדים באמצעות רנטגן על אבן בכליה.
ישנן שתי שיטות עיקריות לביצוע הטיפול:
ריסוק האבנים באמצעות גלי הלם חוץ גופיים (Extracorporeal shockwave therapy) - אותם גלים עוברים דרך העור והרקמות באמצעות ליטוטריפטר ונעים לעבר האבן אותה הם מפרקים לחלקיקים קטנים.
ריסוק האבנים באמצעות גלי הלם תוך גופיים (Intracorpeal (endoscopic lithotripsy) - הליך חודרני דרך השופכה או דרך חתך קטן באזור המותן, אשר דרכו מחדירים מצלמה וציוד לריסוק האבן לעבר מיקומה.
ציוד לריסוק משתנה בהתאם למקרה- לייזר, אלקטרו-הידראולי, מכני ואולטרה סוני .
במשך מספר שבועות לאחר הטיפול, אותם שברים קטנים מועברים אל מחוץ לגוף בשתן.
קבלת ההחלטה על המשך טיפול תהיה בהתאם לנתונים שהתקבלו בהדמיה.
כאשר גודל האבן קטן מ-5 מ"מ, ישנו סיכוי שהן יצאו מהגוף באופן עצמאי ועל כן יש העדפה לביצוע מעקב רציף.
כאשר האבן גדולה מ-5 מ"מ וקטנה מ10 מ"מ, סיכויי ההצלחה של ליטוטריפטר הם 80% ועל כן יש העדפה לשימוש בטכניקה הזו מאשר ניתוח פולשני.
סיכויי ההצלחה יורדים ככל שהאבן גדלה, במצב שהאבן גדולה מ-20 מ"מ יש העדפה להליך כירורגי.
גם במצבים בהם לא סביר שהאבן תתפרק לחלוטין, יש יתרון בשימוש שיטה זו מפני שהיא יכולה לשפר את מצבו של המטופל לקראת המשך טיפול.
כאשר ריסוק האבנים באמצעות גלי הלם חוץ גופיים לא יעיל, יש לעבור לשיטת ריסוק באמצעות גלי הלם תוך גופיים.
הטיפול בליתוטריפסיה אינו פולשני ולא כרוך בחתך בעור כמו הטיפולים שהיו נהוגים בעבר.
בנוסף, מספר ימי האשפוז לאחר ההליך התקצרו בהשוואה לעבר.
לניתוחי העבר היו סיכויים של כ-20% לסיבוכים ארוכי טווח שאינם קיימים בזכות הטיפול בליתוטריפסיה.
סיכונים הקשורים לחשיפה לקרינה, דימום באזור כליה, הדבקה, חסימת דרכי השתן על ידי שברי האבן
התוויות נגד אך אינם מוגבלים- נשים בהריון, חולים המטופלים במדללי דם, חולים עם דלקות כרוניות בכליות, השמנת יתר ועוד.
בעת שימוש בליטוטריפטר, מתקיימים מספר תרחישים:
1. יצירת גלי הלם – התהליך קורה במכשיר עצמו באמצעות הגברת מהירות החלקיקים בתווך הנוזלי.
כאשר תנועת החלקיקים ממוקדת לעבר מטרה מסוימת, היא דוחפת את החלקיקים בנוזל אחד כלפי השני ומעלה את צפיפות הנוזל המקומית.
צפיפות זו, מפעילה לחץ ממוקד על גופים מוצקים בנוזל וגורמת לכך שצפיפות המוצקים תקטן.
2. מיקוד גלי ההלם לעבר האבן – המיקוד נעשה בדרכים שונות בהתאם לסוג המכשיר (אלקטרוהידראולי/פיזאואלקטרי/אלקטרומגנטי), זאת במטרה לצמצם את הפגיעה בשאר הרקמות ולהגביר את עוצמת הפגיעה באבן.
3. שינוי מהירות הגל בעקבות הפגיעה ברקמות בהתאם ללחץ המצוי בהם – צפיפות החומר (g/cm³) ולחץ (יחס בין כוח לבין יחידת שטח) נמדדים באמצעות הנוסחה:
– לחץ מקומית התחלתית ברקמות.
– לחץ הנגרמת מגלי ההלם ברקמות.
= צפיפות מקומית התחלתית ברקמות.
= צפיפות הנגרמת מגלי ההלם ברקמות.
4. נקודת הניפוץ – הנקודה בה גל ההלם פוגע באבן – בעקבות העלייה בלחץ ובצפיפות הרקמות, צפיפות האבן יורדת וניפוץ האבן מתאפשרת, זאת על מנת לשמור על שיווי משקל באנרגיה הכללית של המערכת.
האבן בכליה - לרוב מורכבת מגבישי סידן ואוקסאלט אשר יוצרים מבנה מוצק שאינו מתמוסס בנוזל ואינו יוצא באופן עצמוני ממערכת השתן.
5. ספיגת שארית גלי ההלם – מרגע הניפוץ, שארית גלי ההלם נספגים ברקמות ונמשכים אל עבר מכשיר חיצוני הנקרא X-ray receiver.
לירן שטרית (נולד ב-12 בינואר 1997) הוא במאי קולנוע, תסריטאי ומפיק ישראלי.
שטרית נולד בחולון ולמד קולנוע במכללת מנשר לאמנות בתל אביב.
במסגרת לימודי קולנוע יצר שטרית שני סרטים קצרים, "העבר הבלתי נשכח" ו"נקמה כפולה".
בקיץ 2019 הופץ סרט קצר אחר של שטרית (באורך של 40 דקות), "בשם הבת", בכיכובם של נתי רביץ, אברהם סלקטר, לירית בלבן ועמי ויינברג.
למרות אורכו הסרט הוקרן בבתי קולנוע בישראל, שודר בטלוויזיה בערוץ הוט סניור והוקרן בפסטיבלים רבים ברחבי העולם, ביניהם Riff ברומא ובוקה רטון בפלורידה.
הסרט משודר באפליקציית וואלה VOD.
בשנת 2020 החלה הפקת סרטו הארוך הראשון של שטרית, "אדמה בוערת", בכיכובם של נתי רביץ, יעל לבנטל, הילה הרוש, אסף הרץ, ריקי בליך, איציק סיידוף.
הסרט יצא לאקרנים בישראל בשנת 2022 ונמכר להפצה ברחבי ארצות הברית וקנדה על ידי חברת SEVENTH ART RELEASING.
"לישון לישון" הוא שיר מאת אושיק לוי, שכתב מאיר אריאל, הלחין שלום חנוך ועיבד שמוליק ארוך.
השיר נכלל באלבום הבכורה של לוי, "קצת שקט" משנת 1971.
לפי אושיק לוי, לפני ששלום חנוך נסע ללונדון הוא ביקש ממנו שיר.
חנוך מסר לו קלטת עם המנגינה, אך ללא טקסט.
לוי שאל אותו לגבי טקסט בנוסף למנגינה, וחנוך בתגובה הציע לו לנסוע למאיר אריאל, שגר אז בקיבוץ משמרות, שיכתוב לו מילים למנגינה.
לוי לא הכיר את אריאל מעולם לפני כן.
הוא השאיר לאריאל את הקלטת עם המנגינה של שלום חנוך והשיר היה מוכן כעבור שבוע.
יהונתן גפן הודה בספרו "חומר טוב" כי ברבים מהשירים שנכתבו בתקופת "חבורת לול" הייתה השפעה של הביטלס, תוך שרעיונות ומשפטים מסוימים היו תרגומים מהביטלס, לדוגמה: השירים "אני אוהב לישון" של אריק איינשטיין ו"לישון לישון" של אושיק לוי היו בעצם "I'm Only Sleeping".
השראה נוספת נלקחה מהשיר A Day In The Life.
השיר הגיע למקום השישי במצעד השנתי תשל"א (1971) של קול ישראל, ולמקום הרביעי במצעד השנתי של גלי צה"ל.
זהו שירו המצליח ביותר של אושיק לוי במצעדי הפזמונים השנתיים של קול ישראל אי פעם.
בדצמבר 2018 הוציאו הזמרת טל גורדון והמוזיקאי עמר טייאר, גרסת כיסוי לשיר מתוך הפרויקט המשותף שלהם "לא יום ולא לילה".
לירן סגל (נולד ב-1980) הוא במאי טלוויזיה, וידאו קליפים ופרסומות ישראלי.
כתב וביים קליפים לאמנים ישראלים רבים, ביניהם לרן דנקר, הראל סקעת, רביב כנר ועוד.
לירן סגל, בעל תואר ראשון בחוג לקולנוע וטלוויזיה באוניברסיטת תל אביב, משמש מאז שנת 2005 כבמאי פרסומות, קליפים וסרטים קצרים.
את דרכו התחיל בלימודי משחק בבית הספר למשחק של יורם לוינשטיין ובעבודה כשחקן בצוותי בידור ברחבי הארץ.
לאחר שהצטרף לחוג לקולנוע וטלוויזיה באוניברסיטת ת"א עבר לצד השני של המצלמה.
במסגרת הלימודים יצר פיילוט לתוכנית מערכונים לערוץ ביפ וביים שבעה פרקי מערכונים לערוץ.
בהמשך ביים תוכניות רבות עבור ערוץ 10, הוט, ערוץ 24 ועוד, ביניהן הסדרות "קומדי סנטרל סטיישן", "רוקרימון" ו"כחולים".
ביים עשרות תוכניות טלוויזיה ומאות וידאו-קליפים עבור האומנים הגדולים ביותר ביניהם: אליעד נחום, שירי מיימון, נועה קירל, עדן בן זקן, יובל דיין, אייל גולן, סאבלימינל, לירן דנינו, עידן עמדי, שרית חדד, שמעון בוסקילה, עדן חסון, נסרין קדרי, קובי פרץ, דיקלה, ירדנה ארזי, ארז לב ארי ועוד.
נודע בעיקר בזכות הקליפ שבים לאליעד נחום, "מסע" שזכה גם בשיר השנה שנתיים ברציפות ובזכות הקליפ מאושרים שביים לדולי ופן אשר אירחו את נועה קירל ולירן דנינו שזכה לשיר המושמע ביותר בשנת יציאתו.
בשנת 2022 כתב וביים קליפים ללהיטים שונים ביניהם: "מי לא יבוא" של אברהם טל ובניה ברבי "חזרה למציאות" של רן דנקר, "ברוך הבא לבלאגן" של הראל סקעת, "רק טוב" של עילי בוטנר וילדי החוץ ולמספר להיטים מאלבום האולפן האחרון של רביב כנר.
בשנת 2025 ביים את הקליפ של "לא לפנות אליי" שהקליטה נסרין קדרי.
ביים פרסומות עבור חברות רבות בשוק הישראלי, ביניהן לשופרסל, קפה ג'ו, גולדה, תנובה, הוניגמן, XL, גינדי, מיצובישי, מלונות אסטרל, בית החולים שיבא, האגודה לסוכרת נעורים, נעמת ועוד.
נשוי ואב לשלושה, מתגורר בבנימינה.
לִישְׁוֵוי (בסינית: 澧水; בפין-יין: lǐshuǐ) הוא נהר במחוז חונאן שב, אחד מארבעת היובלים הגדולים ביותר של נהר היאנגצה במחוז חונאן.
המקור הצפוני מתחיל בג'אנגג'יאג'יה, ואילו האמצעי והדרומי מתחילים ביונגשון.
לירן כרמל (נולד ב-7 באוגוסט 1971) הוא מדען ישראלי, פרופסור מן המנין לביולוגיה חישובית במכון למדעי החיים על שם אלכסנדר סילברמן באוניברסיטה העברית.
זוכה פרס מסרי לשנת 2021 על מחקריו בתחום DNA עתיק.
הוא למד בבית ספר ביהוד ובעל תואר ראשון בפיזיקה באוניברסיטת תל אביב במסגרת העתודה האקדמית, ושירת בצה"ל כפיזיקאי ברפא"ל.
את התואר השני בפיזיקה קוונטית עשה בטכניון תוך כדי שירותו הצבאי, בהנחיית פרופסור עדי מן.
לאחר שירותו הצבאי, עשה דוקטורט במתמטיקה ומדעי המחשב במכון ויצמן תחת הנחייתו של פרופסור דוד הראל.
בדוקטורט עבד על אלגוריתמים לקידוד ודיגיטיזציה של ריחות, ואף היה ראש צוות האלגוריתמים בחברה שפיתחה טכנולוגיה להעברת ריחות דרך המחשב.
בשנת 2004 יצא ללימודי בתר דוקטורט במכונים הלאומיים לבריאות של ארצות הברית (NIH) שבבת'סדה, מרילנד, שם התמחה בתחום האבולוציה המולקולרית בקבוצת המחקר של יוג'ין קונין.
בשנת 2008 שב לישראל והקים את מעבדת המחקר לביולוגיה חישובית באוניברסיטה העברית, במחלקה לגנטיקה שבמכון למדעי החיים על שם אלכסנדר סילברמן.
בשנת 2016 הוזמן לשמש כפרופסור אורח באוניברסיטת ניו-סאות' ווילס (UNSW) בסידני, אוסטרליה, שם שהה כשנה.
כרמל עורך מחקר חישובי בתחומי האבולוציה המולקולרית, בדגש על חקר האבולוציה של האדם ודנ"א עתיק.
הוא פרסם עשרות מאמרי מחקר בתחומים אלו.
בשנת 2014, בשיתוף עם פרופסור ערן משורר, פיתח שיטה חישובית לשחזור תבניות של מתילציית דנ"א (מנגנון אפיגנטי מרכזי) מתוך רצפי דנ"א עתיק.
הוא הפעיל שיטה זו על דנ"א עתיק מניאנדרטלים ודניסובים וכך היה לראשון ששחזר תבניות אפיגנטיות של קבוצות אדם קדומות, וזיהה גנים אשר מתבטאים בהם בצורה שונה מאשר בבני אדם מודרניים.
בין גנים אלו היו רבים שמתבטאים במוח, וקשורים במחלות נוירולוגיות כמו אלצהיימר, אוטיזם וסכיזופרניה.
עבודה זו נבחרה על ידי כתב העת Archaeology כאחת מעשר התגליות המדעיות החשובות של 2014.
בשנת 2017 פיתח כלי חישובי המאפשר לזהות איברי גוף המושפעים באופן מועדף משינויים בביטוי של גנים.
כלי זה מאפשר להבין כיצד שינויים אבולוציוניים בדרך פעולתם של גנים משפיעים על גוף האדם.
מעט מאוד ידוע על מבנהו האנטומי של האדם הדניסובי, שכן השרידים היחידים ממנו שנמצאו עד היום כוללים חלקי עצם אצבע, כמה שיניים, ולסת תחתונה.
בשנת 2019 פיתח כרמל שיטה חישובית שמצליבה מידע מתבניות מתילציית הדנ"א המשוחזרות של בני אדם קדומים עם מידע רפואי בדבר השפעתם של גנים גורמי מחלה, ויוצרת חיזוי פנוטיפי של המבנה האנטומי של קבוצות אדם קדומות.
הוא הפעיל שיטה זו על הדנ"א של האדם הדניסובי, וכך יצר בפעם הראשונה בעולם חיזוי אנטומי של קבוצת אדם זו.
עבודה זו הוכרה על ידי כתב העת Science כאחת מפריצות הדרך המדעיות החשובות של שנת 2019, ואף נבחרה על ידי משאל בקרב קוראי כתב העת בעולם כפריצת הדרך המדעית הגדולה ביותר של השנה.
בנוסף, עבודה זו הוכרה גם על ידי כתב העת Science News כאחת מעשר התגליות החשובות של שנת 2019.
בשנת 2020 פרסם כרמל מחקר על הדנ"א של הכנענים.
במחקר זה ריצף דנ"א מעשרות כנענים שחיו בלבנט הדרומי בתקופת הברונזה, באתרים כמו מגידו, חצור ועוד.
כרמל מצא שהכנענים הם תוצאה של ערבוב גנטי, שהתרחש לאורך מאות רבות של שנים, של אוכלוסיות מקומיות עם מהגרים שהגיעו מצפון-מזרח, מאזורים שהיום נמצאים במערב איראן ובקווקז.
כרמל גם מצא שהכנענים ביישובים השונים שבדק ברחבי הלבנט הדרומי היו כולם בני אותה אוכלוסייה גנטית.
במחקר זה כרמל פיתח שיטה באמצעותה הראה שלאוכלוסיות עתיקות מאזורי הלבנט, הקווקז ומערב איראן תרומה גנטית משמעותית לעמים רבים שחיים היום בלבנט הדרומי, כולל קבוצות שונות של יהודים ושל דוברי ערבית.
פרס גולדה מאיר לשנת 2009.
פרס פרקש לחוקרים צעירים לשנת 2013.
פרס ע"ש מיכאל מילקן לשנת 2019.
פרס מסרי לשנת 2021 על תרומתו לחקר הדנ"א העתיק, ביחד עם פרופסור סבנטה פאבו ופרופסור דייוויד רייך.
פרס הרקטור למצוינות במחקר לשנת 2022.
כרמל נשוי לעורכת הדין ענת גלעד-כרמל, אב לשלושה, ומתגורר בשוהם.
לישמניאזיס היא מחלה טרופית זיהומית, המתבטאת במגוון נרחב של צורות קליניות שונות ונגרמת על ידי טפילים מסוג לישמניה.
היא מופצת על ידי עקיצות של סוגים מסוימים של זבובי חול.